**Obavijest za poljoprivredne proizvođače** koji se bave primarnom poljoprivrednom proizvodnjom, a registrirani su kao obrtnici/samostalni poduzetnici, zadruge i poduzeća da je u okviru projekta EU4AGRI koji financira Evropska unija objavljen Javni poziv za mjere podrške investicijama u primarnu poljoprivrednu proizvodnju.

U Prilogu Javni poziv

### Javni poziv za mjeru podrške investicijama u primarnu poljoprivrednu proizvodnju

U okviru projekta EU4AGRI, koji financira Evropska unija, objavljen je Javni poziv za mjeru podrške investicijama u primarnu poljoprivrednu proizvodnju.

U okviru ovog javnog poziva na raspolaganju je **3.5 miliona KM**, a sredstva podrške po jednoj prijavi mogu iznositi od **15.000 KM do 300.000 KM**. Za svaki projekat podnosilac prijave mora osigurati vlastito sufinanciranje u iznosu od **minimalno 35% ukupnog iznosa prihvatljivih troškova predložene investicije, izuzev za sektor proizvodnje voća i povrća gdje vlastito sufinanaciranje iznosi minimalno 30%.**

Prihvatljivi podnosioci prijava za dodjelu bespovratnih sredstava u okviru mjere podrške mogu biti obrti/samostalni poduzetnici, zadruge i poduzeća.

**Ko se može prijaviti na ovaj Javni poziv?**

Kroz ovaj javni poziv Evropska unija će podržati poljoprivredna gazdinstva koja doprinose stabilizaciji/jačanju proizvodne konkurentnosti i povećanju nivoa produktivnosti primarne poljoprivredne proizvodnje kroz modernizaciju i uvođenje novih tehnologija i inovacija, unapređenju kvaliteta proizvoda, higijene i sigurnosti hrane, promoviranje dobrih poslovnih praksi i održivog razvoja putem poboljšanja upravljanja prirodnim resursima, zaštite okoliša, zaštite radnika i sigurnosti hrane, te doprinose ublažavanju posljedica nastalih uslijed pandemije COVID-19.

Za podršku investicijama u primarnu poljoprivrednu proizvodnju prihvatljivi su svi projekti koji se odnose isključivo na poljoprivredne sektore kao što su: proizvodnja mlijeka, mesa, uzgoj žitarica i uljarica, uzgoj voća, uključujući vinogradarstvo i masline, uzgoj povrća, proizvodnja sadnog materijala (sadnice voća, presadnice povrća i sjemenski krumpir), proizvodnja jaja, uzgoj ribe, uzgoj začinskog bilja, ljekobilja, i gljiva, kao i proizvodnja meda.

**Prijave se mogu podnijeti od 23.11.2022. godine, dok je**krajnji rok za podnošenje prijava je **31. januar 2023. godine do 15:00 sati**. Prijave podnesene nakon isteka roka se neće uzeti u razmatranje.

**Kako se prijaviti?**  
  
**Korak 1:** Pročitajte dokument [**Smjernice za podnositelje prijava**](https://eu4agri.ba/wp-content/uploads/2022/11/Smjernice-za-podnosioce-prijava-novembar-2022.docx) u kojem se nalaze sve informacije o kriterijima javnog poziva, načinu popunjavanja i dostave prijave.

**Korak 2: Preuzmite prateću dokumentaciju za prijavu na javni poziv**  
  
[1a – Poslovni plan, narativ](https://eu4agri.ba/wp-content/uploads/2022/11/1a-Poslovni-plan-narativ-JP-Primarna-proizvodnja-Nov-2022.docx)  
[1b – Složeni poslovni plan](https://eu4agri.ba/wp-content/uploads/2022/11/1b-Slozeni-poslovni-plan-tabela.xlsx)  
[1c – Projektni prijedlog, narativ](https://eu4agri.ba/wp-content/uploads/2022/11/1c-Projektni-prijedlog-narativ-JP-Primarna-proizvodnja-Nov-2022.docx)[1d – Projektni prijedlog](https://eu4agri.ba/wp-content/uploads/2022/11/1d-Projektni-prijedlog.xlsx)  
[2 – Pismo namjere o sufinansiranju](https://eu4agri.ba/wp-content/uploads/2022/11/2-Pismo-namjere-o-sufinansiranju-JP-Primarna-proizvodnja-Nov-2022.docx)  
[3 – UN globalni principi](https://eu4agri.ba/wp-content/uploads/2022/11/3-UN-globalni-principi-JP-Primarna-proizvodnja-Nov-2022.docx)  
[4 – Izjava o povezanim licima](https://eu4agri.ba/wp-content/uploads/2022/11/4-Izjava-o-povezanim-licima-JP-Primarna-proizvodnja-Nov-2022.docx)  
[5 – Referentne liste prinosa](https://eu4agri.ba/wp-content/uploads/2022/11/5-Referentne-liste-prinosa-JP-Primarna-proizvodnja.docx)

Prijave se podnose isključivo putem elektroničkog sustava dostave prijava <https://javnipoziv.undp.ba/>  koji je osigurao EU4AGRI projekt. Dostavljanje prijava u bilo kojem drugom formatu (e-mail, pošta, fax i sl.) **nije prihvatljivo i prijave dostavljene na taj način neće biti uzete u razmatranje.**

Dodatna pitanja u vezi ovog poziva se mogu dostaviti putem formulara za pitanja na web stranici projekta <https://javnipoziv.undp.ba/> , u razdoblju **od 24.11.2022. do 23.01.2023. godine**

Prva online INFO sesija bit će održana u srijedu, **23. novembra u 14:00 sati**, putem Facebook stranice [EU4AGRI](https://www.facebook.com/eu4agri).

Pored toga, u narednom vremenskom razdoblju bit će organiziran niz informativnih sesija u gradovima širom BiH. Informacije o točnom terminu i mjestu održavanja istih, bit će objavljene putem naše web stranice.

Više informacija o ovom Javnom pozivu svi zainteresirani moći će saznati putem zvanične web stranice projekta [www.eu4agri.ba](http://www.eu4agri.ba/) .

**EU4AGRI**je četverogodišnji (2020-2024) projekat Europske unije vrijedan 20.25 miliona eura čiji je cilj modernizacija poljoprivredno-prehrambenog sektora u Bosni i Hercegovini. Projekat provode i sufinanciraju Razvojni program Ujedinjenih nacija (UNDP) u BiH i Češka razvojna agencija (CzDA).